Chentėjaus kalnai

Chentėjaus kalnai () – kalnynas šiaurės Mongolijoje, Tiobo ir Chentėjaus aimakuose, šiauriniai šlaitai pasiekia Rusijos teritoriją. Ilgis ~250 km. Aukštis iki 2800 m. Sudarytas daugiausia iš granito, būdingos plokščios viršūnės. Pietiniuose šlaituose vyrauja kalnų stepės, šiauriniuose – miškastepės ir taigos plotai.

Dalis Chentėjaus kalnų įeina į Chano Chentėjaus rezervatą. Jame yra šventas mongolų kalnas Burchan Chaldunas, kur pasak legendos gimė Čingischanas.

Šaltiniai 

Mongolijos kalnai
Azijos kalnų sistemos